*Projekts*

LATVIJAS REPUBLIKAS MINISTRU KABINETS

2020. gada\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_\_\_\_\_ .§)

Par transportlīdzekļa vadīšanu apreibinošu vielu ietekmē sodītas personas uzvedības korekcijas programmas noteikumi

*Izdoti saskaņā ar Ceļu satiksmes likuma*

*22.panta pirmās daļas 3.1 punktu*

1. **Vispārīgais jautājums**
2. Noteikumi nosaka transportlīdzekļa vadītāja, kurš sodīts par transportlīdzekļa vadīšanu alkohola reibumā vai narkotisko vai citu apreibinošo vielu ietekmē un kuram pirmstermiņa veselības pārbaudē nekonstatē alkohola, narkotisko vai psihotropo vielu pārmērīgu, kaitējošu lietošanu vai atkarību (turpmāk – transportlīdzekļa vadītājs), uzvedības korekcijas programmas organizēšanas, norises un apmaksas kārtību
3. **Paziņošana un pieteikšanās**
4. Transportlīdzekļa vadītājam, kurš sodīts par transportlīdzekļa vadīšanu alkohola reibumā vai narkotisko vai citu apreibinošo vielu ietekmē un kuram pirmstermiņa veselības pārbaudē nekonstatē alkohola, narkotisko vai psihotropo vielu pārmērīgu, kaitējošu lietošanu vai atkarību ārstu komisija sastādot rakstveida paziņojumu informē transportlīdzekļa vadītāju par to, ka transportlīdzekļa vadīšanas tiesības var atgūt tikai pēc dalības uzvedības korekcijas programmā.
5. Paziņojums tiek sastādīts divos eksemplāros, no kuriem viens eksemplārs tiek nodots transportlīdzekļa vadītājam, otrs tiek pievienots transportlīdzekļa vadītāja personīgajā lietā pie ārstu komisijas, kura sniegusi atzinumu.
6. Uz abiem paziņojuma eksemplāriem transportlīdzekļa vadītājs ar parakstu apliecina, ka ir saņēmis paziņojumu par pienākumu apmeklēt uzvedības korekciju grupu nodarbības.
7. Paziņojumu par uzvedības korekciju programmas apmeklēšanu transportlīdzekļa vadītājam ārstu komisija papildus nosūta arī uz tā Ceļu satiksmes drošības direkcijas elektroniskajā e-pakalpojumu sistēmā norādīto elektroniskā pasta adresi, ja transportlīdzekļa vadītājs VAS “Ceļu satiksmes drošības direkcija” interneta vietnē (www.csdd.lv) ir reģistrējies elektroniskajā e-pakalpojumu sistēmā elektronisko paziņojumu saņemšanai un ir piekritis šajos noteikumos noteikto paziņojumu saņemšanai elektroniski vai uz Traktortehnikas reģistrā norādīto e-pasta adresi, ja traktortehnikas vadītājs Valsts Tehniskās uzraudzības aģentūras interneta vietnē (www.vtua.gov.lv) ir reģistrējies elektroniskajā e-pakalpojumu sistēmā elektronisko paziņojumu saņemšanai un ir piekritis šajos noteikumos noteikto paziņojumu saņemšanai elektroniski.
8. Uz uzvedības korekcijas grupu nodarbībām transportlīdzekļa vadītājs piesakās Veselības ministrijā vai pie personas, kas tās nodrošina.
9. **Organizēšanas un norises kārtība.**
10. Uzvedības korekciju grupu nodarbību organizētājus un vadītājus izvēlas komisija, kuru vada un izveido Veselības ministrija un kuras sastāvā ir vismaz piecas personas, to skaitā no Tieslietu ministrijas, Veselības ministrijas, Iekšlietu ministrijas, Satiksmes ministrijas un Zemkopības ministrijas (turpmāk - komisija). Komisijā var tikt uzaicināti eksperti, psiholoģijas, atkarību ārstēšanas un ceļu satiksmes drošības jomās.
11. Uzvedības korekciju grupu nodarbības organizē persona, kurai ir vismaz piecu gadu pieredze darbā ar personām ar atkarību un kurai ir pieejamas atbilstošas telpas nodarbībām un ir speciālists uzvedības korekcijas grupu vadīšanā, un kura komisijai ir apliecinājusi spēju un pieredzi vadīt uzvedības korekcijas grupu nodarbības atbilstoši šo noteikumu pielikumā minētajai programmai (turpmāk – organizētājs).
12. Organizētājs komisijai iesniedz detalizētu mācību satura aprakstu.
13. Speciālistam, kurš vada uzvedības korekcijas grupu nodarbības:

12.1. ir reģistrēts Psihologu reģistrā, ir iegūts psihologa sertifikāts vai ir psihologs pārraudzībā;

12.2. vismaz triju gadu pieredze darbā ar personām ar atkarību;

12.3. Vēlama pieredze korekcijas grupu vadīšanā.

1. Uzvedības korekcijas programmas uzdevumi:
   1. izvērtēt dalībnieku motivācijas līmeni dalībai grupā;
   2. izglītot dalībniekus par atkarību izraisošu vielu ietekmi uz dažādām dzīves jomām, īpašu uzmanību pievēršot transportlīdzekļa vadīšanai atkarību izraisošu vielu ietekmē;
   3. padziļināt dalībnieku pašizpratni par atkarīgu uzvedību, iespēju to mainīt;
   4. veicināt kritisko domāšanu par atkarības vielu lietošanu un transportlīdzekļa vadīšanu vielu ietekmē;
   5. attīstīt veselīgas uzvedības modeli;
   6. organizēt un uzturēt labvēlīgu un atbalstošu mikrovidi grupā dalībnieku motivācijas veicināšanai.
2. Komisija atzīst organizētājus par atbilstošiem prasībām, pieņemot komisijas lēmumu.
3. Organizētājs piecu darbdienu laikā iesniedz informāciju Transportlīdzekļu un to vadītāju reģistra vai traktortehnikas un tās vadītāju informatīvajā sistēmas pārraudzības institūcijai, kas reģistrē to transportlīdzekļa vadītāju, kas ir pabeidzis uzvedības korekcijas programmu.
4. Uzvedības korekcijas grupu nodarbību ilgums uzvedības korekcijas grupai nedrīkst būt mazāks par 16 akadēmiskajām stundām un apmācību saturam jāatbilst šo noteikumu pielikumā noteiktajai programmai.
5. Vienas uzvedības korekcijas grupas dalībnieku skaits ir ne mazāk par 6, bet ne vairāk par 8 personām.
6. Vienas uzvedības korekcijas nodarbības ilgums ir ne mazāks par 2.5 akadēmiskajām stundām. Izņemot pēdējo nodarbību, kuras ilgums ir 1 akadēmiskā stunda.
7. Uzvedības korekcijas grupu nodarbības veic, pamatojoties uz rakstisku līgumu, kurš pirms uzvedības korekcijas grupu uzsākšanas noslēgts starp personu un organizētāju un kurā tiek atspoguļoti būtiskākie uzvedības korekcijas grupu nosacījumi (personas tiesības un pienākumi, nodarbību grafiks, nosacījumi par uzvedības korekcijas programmu pabeigšanu).
8. Ja konstatēts, ka uzvedības korekcijas grupu nodarbības nav apmeklētas pilnā apjomā, tiek uzskatīts, ka nav uzvedības korekcijas programma nav izieta. Ja nav bijis iespējams apmeklēt kādu no uzvedības korekcijas nodarbībām, tā jāapmeklē citas uzvedības korekcijas programmas ietvaros.
9. Lai uzvedības korekcijas grupu nodarbība tiktu atzīmēta kā apmeklēta, jāreģistrējas pirms nodarbības sākuma un pēc nodarbības beigām.
10. Personai, kura pilnā apjomā ir apmeklējusi uzvedības korekcijas grupu nodarbības, tiek izsniegta izziņa, kas apliecina, ka attiecīgā persona noklausījusies uzvedības korekcijas programmu un Transportlīdzekļu un vadītāju reģistrā vai traktortehnikas un tās vadītāju informatīvajā sistēmā tiek izdarīta atzīme par šajā punktā minēto programmu pabeigšanu.
11. Komisijai ir tiesības veikt pārbaudi, lai pārliecinātos, ka personas organizētās un vadītās uzvedības korekcijas grupu nodarbības atbilst šajos noteikumos paredzētās uzvedības korekcijas programmai.
12. Komisija ir tiesīga personai, kura organizē un vada uzvedības korekcijas grupu nodarbības, pieprasīt detalizētu izvērtējumu par pasniegto uzvedības korekciju grupu nodarbību rezultātiem un nepieciešamajiem uzlabojumiem.
13. **Apmaksas kārtība**
14. Persona dalību korekcijas grupu nodarbībās apliecina samaksājot organizētājam maksu par pirmo nodarbību. Pieteikums ir spēkā no brīža, kad organizētājs ir saņēmis dalībnieka reģistrācijas maksu. Organizētāja pienākums ir informēt dalībnieku par reģistrācijas apstiprināšanu.
15. Personai ir jāveic samaksa par katru korekcijas grupu nodarbību vismaz 5 dienas pirms kārtējās nodarbības. Personai ir tiesības veikt samaksu par visām korekcijas grupu nodarbībām ar vienu maksājumu, ja par to iepriekš panākta vienošanās ar organizētāju.
16. Uzvedības korekcijas programmas nodarbību kopējo maksas apmēru un maksu par vienu nodarbību nosaka komisija. Komisijai ir pienākums reizi gadā pārskatīt uzvedības korekcijas grupu nodarbību maksas apmēru.
17. Personai ir tiesības saņemt atmaksu par dalību korekcijas grupu nodarbībās, ja persona par to ir informējusi organizētāju ne vēlāk kā 5 dienas pirms korekcijas grupu nodarbību sākuma.
18. Ja persona nav apmeklējusi kārtējo uzvedības korekcijas grupu nodarbību, bet ir veikta apmaksa un persona organizētāju ir informējusi par kavējumu ne vēlāk kā vienu dienu pirms nodarbības, organizētājs vienojoties ar personu var pārcelt maksu uz nākamo nodarbību.
19. Persona samaksu organizētajam par korekcijas grupu nodarbībām veic ar bezskaidras naudas norēķinu vai skaidrā naudā.
20. **Noslēguma jautājums**
21. Noteikumi stājas spēkā 2021.gada 1.janvārī.

Pielikums

Ministru kabineta

2020.gada \_\_. \_\_\_\_\_\_\_\_\_\_\_\_ noteikumiem Nr.

Uzvedības korekcijas programma

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | Nr. p.k. | Tēmas nosaukums | Apmācības stundu skaits | | 1. | Savstarpēja iepazīšanās ar grupas dalībniekiem. Motivācijas nodarbība. Personība un uzvedība | 2,5 | | 2. | Ieradums, pieradums, atkarība. Atkarības uzvedības veidošanās. | 2,5 | | 3. | Atkarību izraisošas vielas, to ietekme. Atkarību izraisošu vielu ietekme un transportlīdzekļu vadīšana. | 2,5 | | 4. | Domāšanas kļūdas. Atbildīga uzvedība uz ceļa. Cēloņi un sekas. | 2,5 | | 5. | Emociju un uzvedības vadība. Stresa vadība. | 2,5 | | 6. | Problēmu risināšanas stratēģija. Veselīga uzvedība. Atbildīgs lēmums. | 2,5 | | 7. | Visu programmas tēmu kopsavilkums. Galvenie secinājumi. | 1 | |  | Kopā | 16 | |  |